نیوزيلنډ د کرکټ د شل اوریز جام سیمي فاینل ته ورسید
نیوزیلنډ نن پاکستان ته په ۲۲ منډو ماتې ورکړه. پاکستان د ټورنامنټ نه د وتلو له خطر سره مخامخ دی.
د کرکټ په شل اوریز جام کې د نیوزيلنډ ټيم یوازینی ټیم دی چې پرله پسې دریواړه لوبې ېې وګټلې او د سیمي فاینل په څلور ټیمونو کې اول ځای ونیوه.نیوزيلنډ دا مقام نن د هند په موهالي کرکټ میدان د پاکستان ټیم ته په ۲۲ منډو ورکولو نه پس وګټه. نیوزيلنډ نن د پاکستان سره مقابلې کې اوله توپ وهنه وکړه او په شلو اورونو کې يي ۱۸۰ منډې وکړې .د نیوزيلنډ د سر لوبغاړی ګپټل ۸۰ منډې وکړې . چې درې شپږیزې او لس څلوریزې پکې وې. بل لوبغاړی ټیلر و چې ۳۶ منډې وکړې. پاکستان لخوا کپتان شاهد افریدي او محمد سمیع دوه دوه د نیوزيلنډ لوبغاړي وسوزول. پاکستان د ۱۸۱ منډو په هدف کې ښه پیل وکړ او شرجیل خان ۴۷ او احمد شهزاد ۳۰ منډې وکړې . خو وروسته نور لوبغاړو ونکړی شو چې هدف ته ورسیږي . شاهد افریدي ۱۹ منډې وکړې. خو ټیم ېې ۲۲ منډې ونکړی شوې چې لوبه وګټي. د پاکستان کپتان شاهد افریدي ویلي چې دی په شکست خفه دی او وايي چې بیټینګ کې د مشکل دلاسه مو وبایله. شاهد خان دا هم وویل چې اسټرالیا خلاف به اخري لوبه وي.